Trebeľovce

Trebeľovce sú obec na Slovensku v okrese Lučenec rozdelená na štyri časti: Láza, Trebeľovce, Muľka, Dolná Bába s hlavným centrom Trebeľovce. Od okresného mesta Lučenec sú vzdialené 12 km na juhovýchod.

Kultúra a zaujímavosti

Pamiatky 
 Rímskokatolícky kostol sv. Alžbety Uhorskej, jednoloďová neogotická stavba s polygonálne ukončeným presbytériom a vežou tvoriacou súčasť hmoty kostola z roku 1896. Kostol bol obnovovaný v roku 1928. Veža je zakončená zvonovitou helmicou s laternou. Jednoduchá fasáda je členená vonkajšími opornými piliermi. Interiér kostola je zaklenutý krížovou klenbou so svorníkmi. Oltár sv. Alžbety je neoklasicistický z konca 19. storočia. Nachádza sa tu aj socha Panny Márie s Ježiškom z 18. storočia a reliéfny obraz sv. Alžbety z konca 19. storočia.

 Rímskokatolícky kostol Najsvätejšieho Srdca Ježišovho, jednoloďová neoklasicistická stavba s polkruhovou apsidou a predstavanou vežou z roku 1894. Interiér kostola je zaklenutý valenou klenbou, apsida konchou. Veža je krytá ihlancovou helmicou, fasády sú členené dekoratívnymi opornými piliermi.

Referencie

Externé odkazy 
 Oficiálna stránka obce
 Najkrajší kraj- turistické atrakcie v obci

Iné projekty 

 
Obce okresu Lučenec